Avo-ritzslaai met gerookte forel, kersies
JY LEES NOU Avo-ritzslaai met gerookte forel, kersies
11 keer gelees
Dié klassieke koue voorgereg kry hier ’n paar nuwe smake by.
Kersies se donkersoet geur pas baie lekker by gerookte forel en avokado. Pak al die elemente van die slaai op ’n dienbord en laat gaste hulself help.
¦ 125 ml mayonnaise
¦ Sout en witpeper na smaak
¦ 30 ml tamatiesous
¦ Paar druppels brandewyn
¦ Paar druppels Tabasco-sous
¦ 3 groot, ryp avokado’s, geskil, ontpit en in wiggies gesny
¦ Vars suurlemoensap om oor te sprinkel
¦ 40 groot steurgarnale, skoongemaak en liggies gestoom tot gaar
¦ 200 g dungesnyde, gerookte forel
¦ 250 ml vars baba-ertjies
¦ 500 ml vars kersies
¦ Jong kruieblaartjies, om af te rond
Meng alles vir die sous saam, bedek en verkoel tot nodig.
Pak die avokadowiggies op ’n dienbord en sprinkel ’n bietjie vars suurlemoensap oor. Rangskik die res van die slaaibestanddele op die bord en bedruip met die sous. Sit die slaai voor met rog- of volgraanbrood. Lewer 6-8 porsies.
Ek is 'n sprankellende persoon en hou van die lewe. Ek is baie positief en probeer om altyd die beste uit 'n slegte situasie te maak. Ek hou van kwaliteittyd met...